કોટ વિસ્તાર સહિતના લઘુમતી સમાજના વિસ્તારોમાં આજે રાત્રે ચિકન માંસની મિજબાનીઓ પુરબહારમાં થશે. આ વિસ્તારોમાં તવા રાતભર ધમધમશે. રાજકીય પક્ષોએ મતદારોને અન્ય રીતે પણ આકર્ષવાના પ્રયાસો કર્યા છે. તેમાં પણ ખાસ કરીને યુવા કાર્યકરોને મતદાન પૂર્ણ ન થાય ત્યાં સુધી પોતાના તરફ જાળવી રાખવા માટે વિશેષ ધ્યાન આપ્યું છે. રાજકીય પક્ષોના આ કહેવાતા યુવા કાર્યકરોએ પણ હાલના અસમંજસ ભર્યા રાજકીય માહોલને ધ્યાનમાં રાખીને દારૂની માગણીને સંતોષવા જે તે રાજકીય પક્ષના અગ્રણીઓ ઉપર ખુલ્લેઆમ દબાણ વધાર્યું છે. તેમાં પણ પૂર્વ અને પશ્ચિમનો ભેદ નજરે પડ્યો છે.